title: Kommissionens gennemførelsesforordning (EU) 2017/962 af 7. juni 2017 om suspension af godkendelsen af ethoxyquin som fodertilsætningsstof til alle dyrearter og -kategorier (EØS-relevant tekst. )

text:
               8.6.2017

               DA

               Den Europæiske Unions Tidende

               L 145/13

         KOMMISSIONENS GENNEMFØRELSESFORORDNING (EU) 2017/962
   af 7. juni 2017
   om suspension af godkendelsen af ethoxyquin som fodertilsætningsstof til alle dyrearter og -kategorier
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 13, stk. 2, og
   ud fra følgende betragtninger:

               (1)

               Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for at meddele, afvise at meddele eller suspendere en sådan godkendelse. Forordningens artikel 10 indeholder bestemmelser om en ny vurdering af tilsætningsstoffer, der er godkendt i henhold til Rådets direktiv 70/524/EØF (2).

               (2)

               Tilsætningsstoffet ethoxyquin blev i overensstemmelse med direktiv 70/524/EØF godkendt uden tidsbegrænsning som fodertilsætningsstof til alle dyrearter og -kategorier. Tilsætningsstoffet blev derpå opført i registret over fodertilsætningsstoffer som et eksisterende produkt, jf. artikel 10, stk. 1, i forordning (EF) nr. 1831/2003.

               (3)

               Der blev den 21. september 2010 indgivet en ansøgning om godkendelse af ethoxyquin som fodertilsætningsstof til alle dyrearter i henhold til artikel 10, stk. 2, i forordning (EF) nr. 1831/2003 sammenholdt med samme forordnings artikel 7, ligesom der blev anmodet om klassificering af tilsætningsstoffet i tilsætningsstofkategorien »teknologiske tilsætningsstoffer«. Ansøgningen var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.

               (4)

               Den Europæiske Fødevaresikkerhedsautoritet (i det følgende benævnt »autoriteten«) erklærede i sin udtalelse af 21. oktober 2015 (3), at vurderingen af de oplysninger og dokumenter, som ansøgeren har fremlagt, gør det umuligt at drage en konklusion for så vidt angår sikkerheden ved tilsætningsstoffet ethoxyquin for nogen dyr i målgruppen, for forbrugerne og for miljøet. Dette skyldes, at der generelt er fremlagt for få data til, at der er grundlag for en vurdering af eksponeringen for og sikkerheden ved ethoxyquin for dyr, forbrugere og miljø. Det er først og fremmest ikke muligt at konkludere, at en af metabolitterne af tilsætningsstoffet ethoxyquin, nemlig ethoxyquinquinonimin, ikke er genotoksisk. Desuden er p-phenetidin, en urenhed i tilsætningsstoffet ethoxyquin, anerkendt som et muligt mutagen. Autoriteten vurderede, at tilsætningsstoffet ethoxyquin er en virkningsfuld antioxidant i foder, men effektiviteten på det foreslåede anvendelsesniveau, der er blevet reduceret i sammenligning med det p.t. tilladte maksimumsindhold i foder, kunne ikke bekræftes ud fra de fremlagte data. Autoriteten verificerede også den rapport om metoden til analyse af fodertilsætningsstoffet i foder, der blev forelagt af det ved forordning (EF) nr. 1831/2003 oprettede referencelaboratorium.

               (5)

               Det er således ikke blevet fastslået, at tilsætningsstoffet ikke har skadelige virkninger for dyrs eller menneskers sundhed eller for miljøet, når det anvendes på de foreslåede betingelser.

               (6)

               Den eksisterende godkendelse af tilsætningsstoffet ethoxyquin opfylder derfor ikke længere de betingelser, der er fastsat i artikel 5 i forordning (EF) nr. 1831/2003.

               (7)

               Det er muligt, at supplerende data vedrørende sikkerheden ved brug og effektiviteten af tilsætningsstoffet ethoxyquin vil tilvejebringe nye elementer, der kan berettige, at vurderingen af det pågældende tilsætningsstof tages op til fornyet overvejelse. I den forbindelse anfører den ansøger, der indgav ansøgningen om godkendelse af tilsætningsstoffet ethoxyquin, at der vil kunne foretages yderligere undersøgelser med henblik på at påvise sikkerheden ved og effektiviteten af tilsætningsstoffet. Med det formål påtog ansøgeren sig at fremlægge supplerende data i henhold til en tidsplan, hvori de undersøgelser, der skal foretages, er opført én for én i prioriteret rækkefølge, idet det er planen, at resultatet af den sidste af undersøgelserne skal foreligge senest i juli 2018. Prioriteringen i processen med at tilvejebringe de relevante data er baseret på graden af vigtighed af de problemstillinger, som autoriteten pegede på i sin udtalelse. De pågældende undersøgelser vil primært bestå i en opdatering af karakteristikken af tilsætningsstoffet, navnlig for så vidt angår relevante urenheder og nedbrydningsprodukter, i toksikologiske undersøgelser, navnlig med hensyn til genotoksiciteten af ethoxyquinquinonimin, i metabolisme- og restkoncentrationsundersøgelser i målarter (herunder niveauer af restkoncentrationer i væv og animalske produkter), i undersøgelser af sikkerheden for måldyr og i en miljømæssig risikovurdering.

               (8)

               Da tilstedeværelsen af urenheden p-phenetidin i tilsætningsstoffet ethoxyquin er et resultat af fremstillingsprocessen for tilsætningsstoffet, påtog ansøgeren sig desuden at træffe foranstaltninger med henblik på gradvist at reducere indholdet af denne urenhed i tilsætningsstoffet, således at indholdet af p-phenetidin i ethoxyquin senest i juni 2017 er på 2,5 ppm. Med det formål bør ansøgeren fremlægge en passende analysemetode, som vil skulle godkendes af autoriteten, til påvisning af p-phenetidin i tilsætningsstoffet ethoxyquin og i foder, der indeholder tilsætningsstoffet, på grundlag af en rapport fra det ved forordning (EF) nr. 1831/2003 oprettede referencelaboratorium.

               (9)

               I overensstemmelse med artikel 13, stk. 2, i forordning (EF) nr. 1831/2003 bør godkendelsen af tilsætningsstoffet ethoxyquin derfor suspenderes, indtil de supplerende data er blevet fremlagt og vurderet. Suspensionsforanstaltningen bør tages op til revision, efter at autoriteten har foretaget en passende vurdering af de pågældende data. Suspensionsforanstaltningen bør under alle omstændigheder tages op til revision, hvis autoriteten — i løbet af processen med fremlægning og vurdering af de supplerende data — vedtager en ugunstig udtalelse om sikkerheden ved eller effektiviteten af tilsætningsstoffet ethoxyquin.

               (10)

               Da fortsat anvendelse af tilsætningsstoffet ethoxyquin kan udgøre en risiko for menneskers og dyrs sundhed og for miljøet, bør tilsætningsstoffet og foder, der indeholder det, trækkes tilbage fra markedet så hurtigt som muligt. Af praktiske grunde bør der imidlertid gælde en begrænset overgangsperiode for tilbagetrækningen fra markedet af de pågældende produkter, således at aktørerne kan opfylde tilbagetrækningsforpligtelsen på tilfredsstillende vis.

               (11)

               Fodermidler af marin oprindelse, der indeholder store mængder fedtsyrer, er meget følsomme over for iltning og høje temperaturer og skal stabiliseres ved hjælp af en antioxidant, navnlig hvis fodermidlerne transporteres eller opbevares over længere perioder. På grund af den høje risiko for iltning anvendes ethoxyquin i vidt omfang til at beskytte de pågældende fodermidler på effektiv vis. Disse fodermidler, navnlig fiskemel og fiskeolie, har en høj næringsværdi og indeholder en høj koncentration af letfordøjelige proteiner, som er påkrævet i foder til akvakulturdyr og unge dyr, men de anvendes også til andre dyrearter, navnlig svin og fjerkræ. Desuden er det anerkendt, at det store indhold af flerumættede fedtsyrer i de pågældende fodermidler — fedtsyrer, der overføres til animalske produkter — giver sundhedsmæssige fordele for husdyr og for forbrugerne af animalske produkter. Øjeblikkelig tilbagetrækning af ethoxyquin fra markedet ville derfor kunne få negative konsekvenser for dyrs sundhed og velfærd og føre til, at dyrenes specifikke ernæringsmæssige behov ikke kan opfyldes, indtil der findes passende alternativer.

               (12)

               Ethoxyquin anvendes også i vidt omfang som bestanddel i visse fodertilsætningsstofpræparater, der indeholder et aktivstof, der er særlig følsomt over for iltning og varmebehandling, og som skal stabiliseres ved hjælp af en antioxidant, for at dets egenskaber kan bevares. De pågældende fodertilsætningsstoffer består af præparater af visse essentielle vitaminer, carotenoider og farvestoffer, der er fedtopløselige og skal beskyttes under fremstilling, opbevaring og transport af præparaterne og af foder, der indeholder dem, indtil det gives til dyrene. På grund af den vidt udbredte anvendelse af ethoxyquin i de pågældende fodertilsætningsstofpræparater ville øjeblikkelig tilbagetrækning af ethoxyquin fra markedet indvirke negativt på dyrs sundhed og velfærd som et resultat af manglende essentielle mikronæringsstoffer i foderet til adskillige arter af både dyr, der indgår i fødevareproduktion, og dyr, der ikke indgår i fødevareproduktion. Desuden ville mangel på de pågældende fodertilsætningsstofpræparater i Unionen kunne føre til lavere fodereffektivitet og lavere husdyrydelse, men også til, at markedsspecifikationerne for visse animalske produkter ikke kunne opfyldes.

               (13)

               Øjeblikkelig substitution af ethoxyquin med egnede alternative antioxidanter synes ikke at være en mulighed, da de p.t. godkendte alternative antioxidanter — hvoraf flere stadig er genstand for en ny vurderingsproces i overensstemmelse med forordning (EF) nr. 1831/2003 — ikke har samme egenskaber som ethoxyquin, navnlig for så vidt angår effektivitet og den koncentration af aktivstof, der er behov for, virkningens varighed og den måde, antioxidanten opfører sig på i processen, men også med hensyn til produktionsomkostningerne. Der er følgelig behov for et vist tidsrum for at give aktørerne mulighed for at vurdere og afprøve funktionaliteten af alternative antioxidanter gennem nye formuleringer og for at tilpasse deres produktionsproces til inddragelsen af disse potentielle alternative stoffer. Der bør derfor indrømmes en specifik afgrænset overgangsperiode for tilbagetrækningen fra markedet af de i betragtning 11 og 12 omhandlede produkter, således at aktørerne kan tilpasse sig til den nye situation og herigennem opfylde tilbagetrækningsforpligtelsen. På grund af den særlige produktions- og opbevaringsmetode for de i betragtning 12 nævnte fodertilsætningsstofpræparater kan alternative antioxidanter til de pågældende præparater gøres tilgængelige på kortere tid end til de i betragtning 11 omhandlede fodermidler, hvilket gør det muligt at fastsætte en kortere overgangsperiode.

               (14)

               Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

         VEDTAGET DENNE FORORDNING:
   Artikel 1
   Suspension af godkendelsen
   Den i henhold til direktiv 70/524/EØF meddelte og ved forordning (EF) nr. 1831/2003 forlængede godkendelse af tilsætningsstoffet ethoxyquin, der er specificeret under nr. E 324 i det i nævnte forordnings artikel 17 omhandlede register over fodertilsætningsstoffer (i det følgende benævnt »tilsætningsstoffet ethoxyquin«), suspenderes.
   Artikel 2
   Overgangsforanstaltninger
   1.   Eksisterende lagre af tilsætningsstoffet ethoxyquin og af forblandinger, der indeholder det, kan fortsat markedsføres indtil den 28. september 2017 og kan anvendes indtil den 28. december 2017 i overensstemmelse med de regler, der var gældende før den 28. juni 2017.
   2.   Fodermidler og foderblandinger, der er fremstillet ved anvendelse af tilsætningsstoffet ethoxyquin eller forblandinger, der indeholder det, kan fortsat markedsføres indtil den 28. december 2017 og kan anvendes indtil den 28. marts 2018 i overensstemmelse med de regler, der var gældende før den 28. juni 2017.
   Artikel 3
   Specifikke overgangsforanstaltninger for visse fodermidler og produkter relateret hertil
   1.   Uanset artikel 2 gælder følgende:

               a)

               Tilsætningsstoffet ethoxyquin og forblandinger, der indeholder det, bestemt til at indgå i de fodermidler, der er opført under nr. 7.1.2 og i kapitel 10 i den ved Kommissionens forordning (EU) nr. 68/2013 (4) fastsatte fortegnelse over fodermidler, kan fortsat markedsføres i overensstemmelse med de regler, der var gældende før den 28. juni 2017, indtil den 30. september 2019, forudsat at det på etiketten til tilsætningsstoffet ethoxyquin eller til forblandinger, der indeholder det, er angivet, at de(t) er bestemt til at indgå i de pågældende fodermidler.

               b)

               Fodermidler omhandlet i litra a), der er fremstillet ved anvendelse af tilsætningsstoffet ethoxyquin eller forblandinger, der indeholder det, kan fortsat markedsføres i overensstemmelse med de regler, der var gældende før den 28. juni 2017, indtil den 31. december 2019.

               c)

               Foderblandinger, der er fremstillet ved anvendelse af fodermidler omhandlet i litra b), kan fortsat markedsføres i overensstemmelse med de regler, der var gældende før den 28. juni 2017, indtil den 31. marts 2020.

         2.   De i stk. 1, litra a), b) og c), omhandlede produkter kan anvendes i overensstemmelse med de regler, der var gældende før den 28. juni 2017, indtil 3 måneder efter de i nævnte litraer angivne datoer.
   Artikel 4
   Specifikke overgangsforanstaltninger for visse tilsætningsstofpræparater og produkter relateret hertil
   1.   Uanset artikel 2 gælder følgende:

               a)

               Tilsætningsstoffet ethoxyquin bestemt til at indgå i følgende tilsætningsstofpræparater, som er godkendt i overensstemmelse med forordning (EF) nr. 1831/2003, kan fortsat markedsføres i overensstemmelse med de regler, der var gældende før den 28. juni 2017, indtil den 31. marts 2018, forudsat at det på etiketten til tilsætningsstoffet ethoxyquin er angivet, at de(t) er bestemt til at indgå i de pågældende tilsætningsstofpræparater:

                           —

                           præparater af vitamin A

                           —

                           præparater af vitamin D

                           —

                           præparater af vitamin E

                           —

                           præparater af vitamin K

                           —

                           præparater af lutein

                           —

                           præparater af zeaxanthin

                           —

                           præparater af beta-apo-8′-carotensyreethylester

                           —

                           præparater af citranaxanthin

                           —

                           præparater af capsanthin

                           —

                           præparater af astaxanthin

                           —

                           præparater af astaxanthindimethyldisuccinat

                           —

                           præparater af canthaxanthin

                           —

                           præparater af beta-caroten.

               b)

               Tilsætningsstofpræparater omhandlet i litra a), der er fremstillet ved anvendelse af tilsætningsstoffet ethoxyquin, og forblandinger, der indeholder de pågældende tilsætningsstofpræparater, kan fortsat markedsføres i overensstemmelse med de regler, der var gældende før den 28. juni 2017, indtil den 30. juni 2018.

               c)

               Fodermidler og foderblandinger, der indeholder de i litra b) omhandlede produkter, kan fortsat markedsføres i overensstemmelse med de regler, der var gældende før den 28. juni 2017, indtil den 30. september 2018.

         2.   De i stk. 1, litra a), b) og c), omhandlede produkter kan anvendes i overensstemmelse med de regler, der var gældende før den 28. juni 2017, indtil 3 måneder efter de i nævnte litraer angivne datoer.
   Artikel 5
   Revision
   Denne forordning tages op til revision senest den 31. december 2020, og under alle omstændigheder efter at autoriteten har vedtaget en ugunstig udtalelse om sikkerheden ved eller effektiviteten af tilsætningsstoffet ethoxyquin.
   Artikel 6
   Ikrafttræden
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 7. juni 2017.

            På Kommissionens vegne

         Jean-Claude JUNCKER

            Formand

      (1)  EUT L 268 af 18.10.2003, s. 29.

      (2)  EFT L 270 af 14.12.1970, s. 1.

      (3)  EFSA Journal 2015;13(11):4272.

      (4)  Kommissionens forordning (EU) nr. 68/2013 af 16. januar 2013 om fortegnelsen over fodermidler (EUT L 29 af 30.1.2013, s. 1).


title: Kommissionens gennemførelsesforordning (EU) nr. 77/2012 af 30. januar 2012 om faste importværdier med henblik på fastsættelse af indgangsprisen for visse frugter og grøntsager

text:
               31.1.2012

               DA

               Den Europæiske Unions Tidende

               L 27/7

         KOMMISSIONENS GENNEMFØRELSESFORORDNING (EU) Nr. 77/2012
   af 30. januar 2012
   om faste importværdier med henblik på fastsættelse af indgangsprisen for visse frugter og grøntsager
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1),
   under henvisning til Kommissionens gennemførelsesforordning (EU) nr. 543/2011 af 7. juni 2011 om gennemførelsesbestemmelser til Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (2), særlig artikel 136, stk. 1, og
   ud fra følgende betragtninger:

               (1)

               Ved gennemførelsesforordning (EU) nr. 543/2011 fastsættes der på basis af resultatet af de multilaterale handelsforhandlinger under Uruguay-runden kriterier for Kommissionens fastsættelse af faste importværdier for tredjelande for de produkter og perioder, der er anført i del A i bilag XVI til nævnte forordning.

               (2)

               Der beregnes hver arbejdsdag en fast importværdi i henhold til artikel 136, stk. 1, i gennemførelsesforordning (EU) nr. 543/2011 under hensyntagen til varierende daglige data. Derfor bør nærværende forordning træde i kraft på dagen for offentliggørelsen i Den Europæiske Unions Tidende —

         VEDTAGET DENNE FORORDNING:
   Artikel 1
   De faste importværdier som omhandlet i artikel 136 i gennemførelsesforordning (EU) nr. 543/2011 fastsættes i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 30. januar 2012.

            På Kommissionens vegne For formanden

         José Manuel SILVA RODRÍGUEZ

            Generaldirektør for landbrug og udvikling af landdistrikter

      (1)  EUT L 299 af 16.11.2007, s. 1.

      (2)  EUT L 157 af 15.6.2011, s. 1.

      BILAG
      Faste importværdier med henblik på fastsættelse af indgangsprisen for visse frugter og grøntsager

                  (EUR/100 kg)

                  KN-kode

                  Tredjelandskode (1)

                  Fast importværdi

                  0702 00 00

                  IL

                  138,3

                  MA

                  58,6

                  TN

                  90,3

                  TR

                  119,7

                  ZZ

                  101,7

                  0707 00 05

                  EG

                  217,9

                  JO

                  241,9

                  MA

                  148,6

                  TR

                  180,8

                  ZZ

                  197,3

                  0709 91 00

                  EG

                  143,2

                  ZZ

                  143,2

                  0709 93 10

                  MA

                  124,4

                  TR

                  177,7

                  ZZ

                  151,1

                  0805 10 20

                  EG

                  49,6

                  MA

                  54,8

                  TN

                  58,8

                  TR

                  63,2

                  ZZ

                  56,6

                  0805 20 10

                  IL

                  185,7

                  MA

                  94,2

                  ZZ

                  140,0

                  0805 20 30, 0805 20 50, 0805 20 70, 0805 20 90

                  CN

                  61,2

                  EG

                  88,5

                  IL

                  94,5

                  JM

                  118,0

                  KR

                  91,5

                  MA

                  55,4

                  PK

                  50,1

                  TR

                  97,0

                  ZZ

                  82,0

                  0805 50 10

                  TR

                  65,8

                  ZZ

                  65,8

                  0808 10 80

                  CA

                  118,4

                  CL

                  79,0

                  CN

                  74,5

                  US

                  155,0

                  ZZ

                  106,7

                  0808 30 90

                  CN

                  46,1

                  TR

                  95,1

                  US

                  120,1

                  ZA

                  97,6

                  ZZ

                  89,7

         (1)  Landefortegnelse fastsat ved Kommissionens forordning (EF) nr. 1833/2006 (EUT L 354 af 14.12.2006, s. 19). Koden »ZZ« = »anden oprindelse«.


title: Kommissionens gennemførelsesforordning (EU) 2017/356 af 15. februar 2017 om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Rheinisches Zuckerrübenkraut/Rheinischer Zuckerrübensirup/Rheinisches Rübenkraut (BGB))

text:
               1.3.2017

               DA

               Den Europæiske Unions Tidende

               L 54/2

         KOMMISSIONENS GENNEMFØRELSESFORORDNING (EU) 2017/356
   af 15. februar 2017
   om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Rheinisches Zuckerrübenkraut/Rheinischer Zuckerrübensirup/Rheinisches Rübenkraut (BGB))
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
   ud fra følgende betragtninger:

               (1)

               Kommissionen har i overensstemmelse med artikel 53, stk. 1, første afsnit, i forordning (EU) nr. 1151/2012 behandlet Tysklands ansøgning om godkendelse af en ændring af varespecifikationen for den beskyttede geografiske betegnelse »Rheinisches Zuckerrübenkraut«/»Rheinischer Zuckerrübensirup«/»Rheinisches Rübenkraut«, der er registreret ved Kommissionens gennemførelsesforordning (EU) nr. 628/2012 (2).

               (2)

               Da der er tale om en væsentlig ændring, jf. artikel 53, stk. 2, i forordning (EU) nr. 1151/2012, har Kommissionen i medfør af artikel 50, stk. 2, litra a), i samme forordning offentliggjort ændringsansøgningen i Den Europæiske Unions Tidende
                   (3).

               (3)

               Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal ændringen af varespecifikationen godkendes —

         VEDTAGET DENNE FORORDNING:
   Artikel 1
   Den ændring af varespecifikationen, der er offentliggjort i Den Europæiske Unions Tidende, og som vedrører betegnelsen »Rheinisches Zuckerrübenkraut«/»Rheinischer Zuckerrübensirup«/»Rheinisches Rübenkraut« (BGB), godkendes.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 15. februar 2017.

            På Kommissionens vegne

            For formanden

         Phil HOGAN

            Medlem af Kommissionen

      (1)  EUT L 343 af 14.12.2012, s. 1.

      (2)  Kommissionens gennemførelsesforordning (EU) nr. 628/2012 af 6. juli 2012 om registrering af en betegnelse i registret over beskyttede oprindelsesbetegnelser og beskyttede geografiske betegnelser [Rheinisches Zuckerrübenkraut/Rheinischer Zuckerrübensirup/Rheinisches Rübenkraut (BGB)] (EUT L 182 af 13.7.2012, s. 10).

      (3)  EUT C 403 af 1.11.2016, s. 9.


title: Kommissionens gennemførelsesforordning (EU) nr. 454/2014 af 29. april 2014 om ophævelse af forordning (EU) nr. 1066/2010 om tarifering af visse varer i den kombinerede nomenklatur

text:
               6.5.2014

               DA

               Den Europæiske Unions Tidende

               L 133/29

         KOMMISSIONENS GENNEMFØRELSESFORORDNING (EU) Nr. 454/2014
   af 29. april 2014
   om ophævelse af forordning (EU) nr. 1066/2010 om tarifering af visse varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:

               (1)

               I Kommissionens forordning (EU) nr. 1066/2010 (2) som ændret ved gennemførelsesforordning (EU) nr. 411/2013 (3) tariferes en vare bestående af en lavfrekvensforstærker og en højttaler i et enkelt kabinet under KN-kode 8518 40 80 som en elektrisk lavfrekvensforstærker.

               (2)

               Ved sit 52. møde i september 2013 godkendte Udvalget for Det Harmoniserede System en tariferingsudtalelse, der tariferer en tilsvarende vare under HS-underposition 8518 22 som højttalersystemer monteret i fælles kabinet.

               (3)

               EU er i kraft af Rådets afgørelse 87/369/EØF (4) kontraherende part i Den Internationale Konvention om det Harmoniserede Varebeskrivelses- og Varenomenklatursystem (kendt som Det Harmoniserede System eller HS), som er udarbejdet af Toldsamarbejdsrådet (kendt som Verdenstoldorganisationen eller WCO).

               (4)

               Den Europæiske Unions Domstol har slået fast, at selv om WCO's udtalelser om tarifering af varer i HS ikke er retligt bindende, indeholder de, når det gælder tarifering af disse varer i den kombinerede nomenklatur (KN), vigtige bidrag til fortolkningen af anvendelsesområdet for de forskellige toldpositioner i KN, for så vidt som de ikke er i strid med ordlyden af den pågældende position (se bl.a. Domstolens dom i sag C-206/03 (5), C-15/05 (6) og C-227/11 (7)).

               (5)

               Med henblik på at sikre ensartethed i fortolkningen og anvendelsen af Det Harmoniserede System på internationalt plan og under hensyntagen til, at afgørelsen er i overensstemmelse med ordlyden af HS-underposition 8518 22, bør EU anvende denne tariferingsudtalelse.

               (6)

               Forordning (EU) nr. 1066/2010 som ændret ved gennemførelsesforordning (EU) nr. 411/2013 bør derfor ophæves.

               (7)

               Foranstaltningerne i denne forordning er i overensstemmelse med udtalelse fra Toldkodeksudvalget —

         VEDTAGET DENNE FORORDNING:
   Artikel 1
   Forordning (EU) nr. 1066/2010 ophæves.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 29. april 2014.

            På Kommissionens vegne

            For formanden

         Algirdas ŠEMETA

            Medlem af Kommissionen

      (1)  EFT L 256 af 7.9.1987, s. 1.

      (2)  Kommissionens forordning (EU) nr. 1066/2010 af 19. november 2010 om tarifering af varer i den kombinerede nomenklatur (EUT L 304 af 20.11.2010, s. 9).

      (3)  Kommissionens gennemførelsesforordning (EU) nr. 441/2013 af 7. maj 2013 om ændring eller ophævelse af visse forordninger om tarifering af varer i den kombinerede nomenklatur (EUT L 130 af 15.5.2013, s. 1).

      (4)  Rådets afgørelse 87/369/EØF af 7. april 1987 om indgåelse af den internationale konvention om det harmoniserede varebeskrivelses- og varenomenklatursystem, samt af ændringsprotokollen hertil (EFT L 198 af 20.7.1987, s. 1).

      (5)  EUT C 106 af 30.4.2005, s. 10.

      (6)  EUT C 143 af 17.6.2006, s. 18.

      (7)  EUT C 126 af 28.4.2012, s. 3.


title: Kommissionens gennemførelsesforordning (EU) nr. 632/2012 af 12. juli 2012 om 174. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til Al-Qaida-organisationen

text:
               13.7.2012

               DA

               Den Europæiske Unions Tidende

               L 182/31

         KOMMISSIONENS GENNEMFØRELSESFORORDNING (EU) Nr. 632/2012
   af 12. juli 2012
   om 174. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til Al-Qaida-organisationen
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 881/2002 af 27. maj 2002 om indførelse af visse specifikke restriktive foranstaltninger mod visse personer og enheder, der har tilknytning til Al-Qaida-organisationen (1), særlig artikel 7, stk. 1, litra a), og artikel 7a, stk. 5, og
   ud fra følgende betragtninger:

               (1)

               Bilag I til forordning (EF) nr. 881/2002 indeholder en liste over de personer, grupper og enheder, der ifølge forordningen er omfattet af indefrysningen af pengemidler og økonomiske ressourcer.

               (2)

               Den 2. juli 2012 besluttede Sanktionskomitéen under FN’s Sikkerhedsråd at fjerne otte fysiske personer fra listen over de personer, grupper og enheder, der er omfattet af indefrysningen af pengemidler og økonomiske ressourcer.

               (3)

               Bilag I til forordning (EF) nr. 881/2002 bør derfor ajourføres —

         VEDTAGET DENNE FORORDNING:
   Artikel 1
   Bilag I til forordning (EF) nr. 881/2002 ændres som angivet i bilaget til nærværende forordning.
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 12. juli 2012.

            På Kommissionens vegne For formanden

            Chef for Tjenesten for Udenrigspolitiske Instrumenter

      (1)  EFT L 139 af 29.5.2002, s. 9.

      BILAG
      Bilag I til forordning (EF) nr. 881/2002 ændres således:
      Følgende punkter under overskriften "Fysiske personer" udgår:

                  a)

                     "Sobhi Abdel Aziz Mohamed El Gohary Abu Sinna (alias a) Sobhi Abdel Aziz Mohamed Gohary Abou Senah, b) Mohamed Atef, c) Sheik Taysir Abdullah, d) Abu Hafs Al Masri, e) Abu Hafs Al Masri El Khabir, f) Taysir). Fødselsdato: 17.1.1958. Fødested: El Behira (Egypten). Nationalitet: Egyptisk. Andre oplysninger: Bekræftet død i Pakistan i 2009. Den i artikel 2a, stk. 4, litra b), omhandlede dato: 25.1.2001."

                  b)

                     "Nasr Fahmi Nasr Hassannein (alias a) Muhammad Salah, b) Naser Fahmi Naser Hussein). Fødselsdato: 30.10.1962. Fødested: Kairo, Egypten. Nationalitet: Egyptisk. Andre oplysninger: Angiveligt død. Den i artikel 2a, stk. 4, litra b), omhandlede dato: 6.10.2001."

                  c)

                     "Mustapha Ahmed Mohamed Osman Abu El Yazeed (alias a) Mustapha Mohamed Ahmed, b) Shaykh Sai’id). Fødselsdato: 27.2.1955. Fødested: El Sharkiya, Egypten. Nationalitet: Egyptisk. Andre oplysninger: Bekræftet død i Afghanistan i maj 2010. Den i artikel 2a, stk. 4, litra b), omhandlede dato: 6.10.2001."

                  d)

                     "Muhsin Moussa Matwalli Atwah Dewedar (alias a) Al-Muhajir, Abdul Rahman, b) Al-Namer, Mohammed K.A., c) Mohsen Moussa Metwaly Atwa Dwedar, d) Abdel Rahman, e) Abdul Rahman). Fødselsdato: 19.6.1964. Fødested: Dakahliya, Egypten. Nationalitet: Egyptisk. Andre oplysninger: Bekræftet død i Pakistan i april 2006. Den i artikel 2a, stk. 4, litra b), omhandlede dato: 17.10.2001."

                  e)

                     "Fahid Mohammed Ally Msalaam (alias a) Fahid Mohammed Ally, b), Fahad Ally Msalam, c), Fahid Mohammed Ali Msalam, d), Mohammed Ally Msalam, e), Fahid Mohammed Ali Musalaam, f), Fahid Muhamad Ali Salem, g) Fahid Mohammed Aly, h) Ahmed Fahad, i) Ali Fahid Mohammed, j) Fahad Mohammad Ally, k) Fahad Mohammed Ally, l) Fahid Mohamed Ally, m) Msalam Fahad Mohammed Ally, n) Msalam Fahid Mohammad Ally, o) Msalam Fahid Mohammed Ali, p) Msalm Fahid Mohammed Ally, q) Usama Al-Kini, r) Mohammed Ally Mohammed, s) Ally Fahid M). Fødselsdato: 9.4.1976. Fødested: Mombasa, Kenya. Nationalitet: Kenyansk. Pasnr.: a) A260592 (kenyansk pas), b) A056086 (kenyansk pas), c) A435712 (kenyansk pas), d) A324812 (kenyansk pas), e) 356095 (kenyansk pas). Nationalt identifikationsnr.: 12771069 (kenyansk identitetskort). Andre oplysninger: a) Faderens navn er Mohamed Ally. Moderens navn er Fauzia Mbarak; b) Bekræftet død i Pakistan den 1.1.2009. Den i artikel 2a, stk. 4, litra b), omhandlede dato: 17.10.2001."

                  f)

                     "Sheikh Ahmed Salim Swedan (alias a) Ahmed Ally, b) Sheikh Ahmad Salem Suweidan, c) Sheikh Swedan, d) Sheikh Ahmed Salem Swedan, e) Ally Ahmad, f) Muhamed Sultan, g) Sheik Ahmed Salim Sweden, h) Sleyum Salum, i) Sheikh Ahmed Salam, j) Ahmed The Tall, k) Bahamad, l) Sheik Bahamad, m) Sheikh Bahamadi, n) Sheikh Bahamad). Titel: Sheikh. Fødselsdato: 9.4.1960. Fødested: Mombasa, Kenya. Nationalitet: Kenyansk. Pasnr.: A163012 (kenyansk pas). Nationalt identifikationsnr.: 8534714 (kenyansk identitetskort udstedt den 14.11.1996). Andre oplysninger: Bekræftet død i Pakistan den 1.1.2009. Den i artikel 2a, stk. 4, litra b), omhandlede dato: 17.10.2001."

                  g)

                     "Tohir Abdulkhalilovich Yuldashev (alias a) Юлдашев Тахир Абдулхалилович b) Yuldashev, Takhir). Fødselsdato: 1967. Fødested: Namangan, Usbekistan. Nationalitet: Usbeker. Andre oplysninger: a) Tidligere leder af den islamiske bevægelse i Usbekistan; b) Bekræftet død i Pakistan i august 2009. Den i artikel 2a, stk. 4, litra b), omhandlede dato: 17.10.2001."

                  h)

                     "Abbas Abdi Ali (alias Ali, Abbas Abdi). Andre oplysninger: angiveligt død i 2004. Den i artikel 2a, stk. 4, litra b), omhandlede dato: 9.11.2001."


title: Kommissionens gennemførelsesforordning (EU) nr. 134/2013 af 15. februar 2013 om fastsættelse af importtolden for korn gældende fra den 16. februar 2013

text:
               16.2.2013

               DA

               Den Europæiske Unions Tidende

               L 45/10

         KOMMISSIONENS GENNEMFØRELSESFORORDNING (EU) Nr. 134/2013
   af 15. februar 2013
   om fastsættelse af importtolden for korn gældende fra den 16. februar 2013
   EUROPA-KOMMISSIONEN HAR —
   under henvisning til Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1),
   under henvisning til Kommissionens forordning (EU) nr. 642/2010 af 20. juli 2010 om gennemførelsesbestemmelser til Rådets forordning (EF) nr. 1234/2007 for så vidt angår importtold for korn (2), særlig artikel 2, stk. 1, og
   ud fra følgende betragtninger:

               (1)

               Ifølge artikel 136, stk. 1, i forordning (EF) nr. 1234/2007 er importtolden for produkter henhørende under KN-kode 1001 19 00, 1001 11 00, ex 1001 91 20 (blød hvede, til udsæd), ex 1001 99 00 (blød hvede af høj kvalitet, undtagen til udsæd), 1002 10 00, 1002 90 00, 1005 10 90, 1005 90 00, 1007 10 90 og 1007 90 00 lig med interventionsprisen for sådanne produkter ved import forhøjet med 55 % minus cif-importprisen for den pågældende sending. Denne told kan dog ikke overstige toldsatsen i den fælles toldtarif.

               (2)

               Ifølge artikel 136, stk. 2, i forordning (EF) nr. 1234/2007 skal der med henblik på beregning af importtolden som omhandlet i nævnte artikels stk. 1 regelmæssigt fastsættes repræsentative cif-importpriser for de pågældende produkter.

               (3)

               I overensstemmelse med artikel 2, stk. 2, i forordning (EU) nr. 642/2010 er den pris, der skal anvendes ved beregning af importtolden for produkter henhørende under KN-kode 1001 19 00, 1001 11 00, ex 1001 91 20 (blød hvede, til udsæd), ex 1001 99 00 (blød hvede af høj kvalitet, undtagen til udsæd), 1002 10 00, 1002 90 00, 1005 10 90, 1005 90 00, 1007 10 90 og 1007 90 00, den daglige repræsentative cif-importpris fastlagt efter metoden i den omhandlede forordnings artikel 5.

               (4)

               Importtolden bør fastsættes for perioden fra den 16. februar 2013 og gælde, indtil en ny importtold træder i kraft.

               (5)

               For at sikre at foranstaltningen finder anvendelse så hurtigt som muligt, efter de opdaterede data er blevet gjort tilgængelige, bør denne forordning træde i kraft på dagen for offentliggørelsen —

         VEDTAGET DENNE FORORDNING:
   Artikel 1
   Med virkning fra den 16. februar 2013 er importtolden for korn som omhandlet i artikel 136, stk. 1, i forordning (EF) nr. 1234/2007 fastsat i bilag I til nærværende forordning på grundlag af elementerne i bilag II.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 15. februar 2013.

            På Kommissionens vegne For formanden

         José Manuel SILVA RODRÍGUEZ

            Generaldirektør for landbrug og udvikling af landdistrikter

      (1)  EUT L 299 af 16.11.2007, s. 1.

      (2)  EUT L 187 af 21.7.2010, s. 5.

      BILAG I

         Importtold for produkter omhandlet i artikel 136, stk. 1, i forordning (EF) nr. 1234/2007 gældende fra den 16. februar 2013

                  KN-kode

                  Varebeskrivelse

                  Importtold (1)

                  (EUR/t)

                  1001 19 00
                  1001 11 00

                  Hård HVEDE af høj kvalitet

                  0,00

                  af middel kvalitet

                  0,00

                  af lav kvalitet

                  0,00

                  ex 1001 91 20

                  Blød HVEDE, til udsæd

                  0,00

                  ex 1001 99 00

                  Blød HVEDE af høj kvalitet, undtagen til udsæd

                  0,00

                  1002 10 00
                  1002 90 00

                  RUG

                  0,00

                  1005 10 90

                  MAJS til udsæd, undtagen hybridmajs

                  0,00

                  1005 90 00

                  MAJS, undtagen til udsæd (2)

                  0,00

                  1007 10 90
                  1007 90 00

                  SORGHUM i hele kerner, undtagen hybridsorghum til udsæd

                  0,00

         (1)  Importøren kan i henhold til artikel 2, stk. 4, i forordning (EU) nr. 642/2010 opnå en nedsættelse af tolden på:

                  —

                  3 EUR/t, hvis lossehavnen befinder sig ved Middelhavet (på den anden side af Gibraltar-strædet) eller ved Sortehavet, hvis varen ankommer over Atlanterhavet eller via Suez-kanalen

                  —

                  2 EUR/t, hvis lossehavnen befinder sig i Danmark, Estland, Irland, Letland, Litauen, Polen, Finland, Sverige, Det Forenede Kongerige eller på Den Iberiske Halvøs Atlanterhavskyst, hvis varen ankommer til EU fra Atlanterhavet.

         (2)  Importøren kan opnå en fast nedsættelse på 24 EUR/t, når betingelserne i artikel 3 i forordning (EU) nr. 642/2010 opfyldes.

      BILAG II

         Elementer til beregning af tolden, jf. bilag I

      1.2.2013-14.2.2013

                  1)

                  Gennemsnit for den referenceperiode, der er nævnt i artikel 2, stk. 2, i forordning (EU) nr. 642/2010:

                              (EUR/t)

                              Blød hvede (1)

                              Majs

                              Blød hvede, høj kvalitet

                              Hård hvede, middel kvalitet (2)

                              Blød hvede, lav kvalitet (3)

                              Børs

                              Minnéapolis

                              Chicago

                              —

                              —

                              —

                              Notering

                              241,45

                              208,21

                              —

                              —

                              —

                              Pris fob USA

                              —

                              —

                              295,74

                              285,74

                              265,74

                              Præmie for Golfen

                              78,15

                              17,92

                              —

                              —

                              —

                              Præmie for the Great Lakes

                              —

                              —

                              —

                              —

                              —

                  2)

                  Gennemsnit for den referenceperiode, der er nævnt i artikel 2, stk. 2, i forordning (EU) nr. 642/2010:

                              Fragtomkostninger: Mexicanske Golf — Rotterdam:

                              14,32 EUR/t

                              Fragtomkostninger: The Great Lakes — Rotterdam

                              — EUR/t

         (1)  Positiv præmie på 14 EUR/t indbefattet (artikel 5, stk. 3, i forordning (EU) nr. 642/2010).

         (2)  Negativ præmie på 10 EUR/t (artikel 5, stk. 3, i forordning (EU) nr. 642/2010).

         (3)  Negativ præmie på 30 EUR/t (artikel 5, stk. 3, i forordning (EU) nr. 642/2010).